A BIZOTTSÁG KÖZLEMÉNYE AZ EURÓPAI PARLAMENTNEK az Európai Unió működéséről szóló szerződés 294. cikkének (6) bekezdése alapján a következőhöz: a 812/2004/EK rendelet módosítására irányuló európai parlamenti és tanácsi rendeletjavaslat elfogadására vonatkozó tanácsi álláspontról /* COM/2014/0159 final - 2012/0216 (COD) */





2012/0216 (COD) A BIZOTTSÁG KÖZLEMÉNYE AZ EURÓPAI PARLAMENTNEK az Európai Unió működéséről szóló szerződés 294. cikkének (6) bekezdése alapján a következőhöz: a 812/2004/EK rendelet módosítására irányuló európai parlamenti és tanácsi rendeletjavaslat elfogadására vonatkozó tanácsi álláspontról A javaslat Európai Parlament, illetve a Tanács számára történő megküldésének időpontja (COM (2012) 447 final – 2012/0216 COD dokumentum): || 2012. augusztus 8. Az Európai Gazdasági és Szociális Bizottság véleményének kelte: || 2012. november 14. A Régiók Bizottsága véleményének kelte: || Nincs vélemény Az Európai Parlament álláspontjának kelte (első olvasat): || 2013. április 16. A Tanács álláspontja elfogadásának időpontja: || 2014. március 3. 2. A Bizottság javaslatának célja A javaslat legfőbb célkitűzése a cetfélék halászat során történő véletlenszerű kifogásával kapcsolatos intézkedések megállapításáról és a 88/98/EK rendelet módosításáról szóló 812/2004//EK tanácsi rendeletnek a Lisszaboni Szerződéssel való összehangolása, a Bizottságra ruházott hatásköröknek a felhatalmazáson alapuló és a végrehajtási jellegű intézkedések közé történő átsorolása révén. 3. A Tanács álláspontjával kapcsolatos megjegyzések 3.1. Általános megjegyzések a Tanács álláspontjához A Bizottság egyetért a Tanács álláspontjával, mivel az Európai Parlament és a Tanács közötti kompromisszumos politikai megállapodás a Bizottság javaslatának megfelelően fenntartja a hatáskörök átsorolását. A Tanács az egyértelműség érdekében részletesebben meghatározta az akusztikus riasztóberendezésekre vonatkozó felhatalmazáson alapuló jogi aktus célját. A Bizottság elfogadhatónak tartja ezt a kompromisszumot. A Tanács emellett az Európai Parlamenttel egyetértésben a felhatalmazás időtartamát négy évre korlátozta. A Bizottság elfogadhatónak tartja ezt a korlátozást, mivel az hallgatólagos megújítási záradékot tartalmaz. 3.2. Az Európai Parlament első olvasatban elfogadott módosításai Az Európai Parlament négy módosítást vezetett be, amelyek nem vitatják a Bizottságra ruházott hatáskörök átsorolását. E módosítások közül a legjelentősebb a felhatalmazás időtartamát három évre korlátozta, és 2015. december 31-i határidővel kötelezettséget vezetett be e rendelet felülvizsgálatára, valamint a módosítási javaslat benyújtására vonatkozóan. A háromoldalú megbeszélések során az Európai Parlament módosításai felülvizsgálatra és megtárgyalásra kerültek. Ennek eredményeként a felhatalmazás időtartama négy évre korlátozódott, és a rendelet rendelkezéseinek felülvizsgálati kötelezettségét a Bizottság kezdeményezési jogának figyelembe vétele mellett állapították meg. 3.3. A Tanács által bevezetett új rendelkezések és a Bizottság e tekintetben képviselt álláspontja A Tanács és a Parlament megállapodott abban, hogy a Bizottság számára egy olyan kötelezettséget vezetnek be, amely szerint a Bizottság e rendelkezéseket 2015. vége előtt felülvizsgálja és szükség esetén új jogalkotási javaslatot nyújt be. A Bizottság ezt elfogadhatónak tartja, mivel biztosítja a Bizottság kezdeményezési jogát, és hivatkozási alapját képezi a regionalizáció keretében meghozandó intézkedések kialakításának, ami a közös halászati politika kulcsfontosságú célja. A Tanács az akusztikus riasztóberendezések műszaki előírásai és használata tekintetében pontosan meghatározta a felhatalmazás hatályát. A Bizottság ezt elfogadja, mivel az egyértelműség biztosítását szolgálja. 3.4. Az álláspont első olvasatban történő elfogadása során felmerült problémák és a Bizottság e tekintetben képviselt álláspontja: A tárgyalások lezárásakor megállapodás született a Bizottság felhatalmazásáról. A Bizottság elfogadhatónak találja az elfogadott megállapodásokat. E rendelet felülvizsgálati kötelezettsége, és adott esetben egy átfogó jogalkotási javaslat benyújtása tekintetében azonban a Bizottság úgy látja, hogy álláspontjának tisztázása érdekében nyilatkozat tételére van szükség. 4. Következtetés A Bizottság egyetért a Tanács álláspontjával, amely az Európai Parlamenttel folytatott tárgyalások eredményeként alakult ki. Mindazonáltal a Bizottság szükségesnek tartja a 7. cikk (3) bekezdésével kapcsolatos alábbi nyilatkozattételt. A 7. cikk (3) bekezdéséhez A Bizottság fontolóra veszi egy, az új technikai intézkedések keretének létrehozására irányuló javaslat előterjesztését, amely korlátozó intézkedéseket tartalmaz a cetfélék és más érzékeny fajok véletlenszerű kifogásának minimálisra csökkentése érdekében, és adott esetben lehetővé teszi a halászat jellemzőihez igazított speciális intézkedések regionális szinten történő kialakítását. Amint ez megtörtént, ez a rendelet hatályát veszti.